open-index/open-wikipedia-markdown huggingface dataset:
Гронинген (покраина)

**Гронинген** (хол. *Groningen* ; грониншки: Grönnen; ) е најсеверната покраина на Холандија. На исток се граничи со Долна Саксонија во Германија, на југ со покраината Дренте, на запад со покраината Фризија, а на север со Ваденското Море. Административен центар е градот Гронинген.

## Географија
Земјиштето е претежно искористено за земјоделски цели. Кај Слохтерен се експлоатира големо наоаѓалиште на земен гас. Покраината има и многу места и објекти од историско значење и стари зданија во речиси секое село.

## Историја
Гронинген првобитно бил дел од Фризија, а околу 785 г. што влегол во состав на Царството на Франките. Карло Велики му ја доверил христијанизацијата на ова ново владение на мисионерот Лудгер. Во XI век, подоцнежниот град Гронинген бил село во покраината Дренте, во состав на Утрешката епископија, а најголемиот дел на покраината припаѓала на Минстерската епископија. Во средниот век, централната власт била мошне оддалечена, па затоа градот Гронинген функционирал како град-држава со превласт над околните места како Омеланден. Околу 1500 г., царот Максимилијан I му ги дал Гронинген и Фризија на војводата на Саксонија Алберт III, но овој не успеал трајно да ја наметне својата власт. Во 1514/15 г. Гронинген му припаднал на војводството Гелдерн, а во 1536 на Хабсбуршките Ниски Земји. Во 1594 г. Холандската Република извојувала победа во покраината и ја припоила кон себе. Гронинген останал во нејзин состав до денешно време.

## Култура

Податотека:Martini Toren.JPG|Мартиновата кула, обележје на градот Гронинген
Податотека:Groninger Museum 2.jpg|Гронингенскиот музеј
Податотека:Fraeylemaborg1 Slochteren.jpg|Утврденото здание Фрајлемаборг кај Слохтерен
Податотека:Keukens appingedam.jpg|Висечките кујни во Апингедам


мини|десно|360п|Карта на покраината Гронинген во 2012 г.

## Наречје
Во гронинген традиционално се говори типично холандско долносаксонско наречје наречено „гронингс“ (*Gronings* *Grönnegs*/*Grunnegs*) со локални нијасни. Денес, голем дел од населението не го употребува овој говор. Ова е особено случај во градот Гронинген, каде добар дел од населението е доселено од други краишта.

## Општини
*Апингедам
*Бедум
*Белингведе
*Вендам
*Винсум
*Влагтведе
*Гронинген
*Гротегаст
*Де Марне
*Делфзејл
*Емсмонд
*Зејдхорн
*Лек
*Лоперсум
*Марум
*Ментерволде
*Олдамбт
*Пекела
*Слохтерен
*Стадсканал
*Тен Бур
*Харен
*Хогезанд-Сапемер

## Познати личности
* Абел Тасман (1603-1659) - истражувач
* Даниел Бернули (1700 -1782) - математичар
* Јозеф Израелс (1824-1911) - сликар
* Арјен Робен (р. 1984) - фудбалер

## Надворешни врски

*Покраински портал на Гронинген  
*Портал на градот Гронинген   
*Подробна карта на градот Гронинген 


Категорија:Покраини во Холандија
Категорија:Седумнаесет Покраини
Категорија:Свето Римско Царство
Руско-фински односи

**Руско-финските односи** (руски: *Российско-финляндские отношения*) се надворешни односи меѓу Финска и Руската Федерација.

Финска увезува голем број на столи и основни потреби од Русија. Русија има амбасада во Хелсинки и генерален конзулат во Мариехамн. Финска има амбасада во Москва, генерален конзулат во Санкт Петербург, и двеа конзулати (во Мурманск и Петрозаводск).
Зеланд (појаснување)

**Зеланд** (со значење „морска земја“ на разни германски јазици) може да се однесува на:
* Зеланд (дан. *Sjælland*) — административен регион во Данска
* Зеланд (дан. *Sjælland*) — остров во Данска
* Зеланд (хол. *Zeeland*) — покраина во Холандија 
* Грофовија Зеланд (хол. *Graafschap Zeeland*) во состав на Светото Римско Царство

## Слично
* Нов Зеланд - островска земја во јужниот Тихи Океан
Хоризонтален пренос на гени

**Хоризонтален пренос на гени** (**ХПГ**) е секој процес во кој има пренос на генетски материјал од една клетка на друга, која не е потомок на првата. За разлика од *хоризонталниот* пренос на гени, при *вертикалниот* има пренос на генетски материјал во еден организам од неговиот предок, на пример, од негов родител или од видот од којшто тој еволуирал. Повеќето истражувања во генетиката се однесуваат на вертикалниот пренос на гени, но во последно време сè повеќе станува јасно големото значење на ХПГ, и тоа како важен фактор во еволуцијата на многу организми, меѓу кои бактерии, растенија и луѓе. 

Категорија:Генетика
Руско-турски односи

**Руско-турските односи** (руски: *Российско-турецкие отношения*, турски: *Rusya–Türkiye ilişkileri*) се надворешни односи меѓу Турција и Руската Федерација.

## Историја

Турските и словенските народи биле во контакт уште од средниот век. Турците во Анадолија биле одделени од Русија преку Црното Море и Полско-Литванска Државна Заедница на северозапад и Кавказ на исток. Турците основале Отоманско Царство во Анадолија и започнале проширување на своите земји надвор од Анадолија. Двете империи започнале серија од судири по текот на црноморскиот слив.

Овие серија од војни се познати како Руско-турски војни. На почеток во 1568 година, поддршката на Отоманското Царство за малите турски и исламски вазални држави во модерна Русија довело до конфликт меѓу двете империи. Со текот на времето, овие војни сè повеќе биле во корист на Руската Империја. Од 19 век, Русија помагала на словенските и христијанските малцинства во Отоманското Царство за нивно ослободување и создавање на нови држави. На Балканскиот Полуостров освен Русија, свои интереси имала и Австроунгарија. Двете империи за последен пат војувале меѓусебно во времето на Првата светска војна чиј крај довел до распаѓање на двете држави.

СССР била една од првите земји кои ја признале Турција во 1921 година.

На 25 мај 1992 во посета на Москва бил на турскиот премиер Сулејман Демирел и бил потпишан договор за соработка. По ова следувало признавањето на Ерменскиот геноцид, кои привремено дошле до заладување на меѓусебните односи. Турскиот премиер Реџеп Тајип Ердоган отпатувал во Сочи на 16 мај 2009 година каде се сретнал со рускиот премиер Владимир Путин.

Во 2004 година, билатералната трговија меѓу двете земји изнесувала 10.9 милијарди американски долари, во 2003 - 6.8 милијарди. Од 2010 година, Русија е втор најважен трговски партнер на Турција, а Турција е рангирана на седмото место во надворешно-трговската размена со Руската Федерација. Трговскиот промет меѓу двете земји надминал 25 милијарди долари, уделот на енергија во извозот на Русија и Турција е околу 70%,. Русија и Турција имаат договор за изградба на првата турска атомска централа "Akkuyu" во провинцијата Мерсин.

Според меѓувладиниот договор потпишан во 1987 година, Турција купува руски гас.

## Наводи
Руско-француски односи

**Руско-француските односи** (руски: *Российско-французские отношения*) се надворешни односи меѓу Франција и Руската Федерација.

## Историја

Руско-француските односи имаат долговековна историја. Уште во средината на 11 век Ана - ќерката на Јарослав Мудриот, станала кралица на Франција кога се омажила за Анри I. По неговата смрт станала регент на неговиот син - идниот крал на Франција Филип I. Фактички таа управувала со државата. Првата амбасада на Русија во Франција била основана во 1717 година, по декрет на Петар Велики по кое биле воспоставени дипломатски односи меѓу двете земји.

Односите меѓу Русија и Франција во првата половина на 19 век не можат да се одликуваат како стабилни. Во текот на овој период следувала Француската инвазија во 1812 година, Јулската револуција по кое рускиот император Николај I го сметал францускиот крал за узурпатор на престолот. Врв во соработката меѓу Франција и Русија било создавање кон крајот на 19 век воено-политички сојуз. Симбол на пријтелството меѓу двете земји е мостот на Александар III, изграден во Париз. Овој мост е познат како најубавиот од сите мостови на реката Сена.

Историјата на односите на СССР и Франција започнале на 28 октомври 1924 година на денот на официјалното воспоставување на дипломатски односи меѓу СССР и Франција. Преку размена на амбасадори француската влада истакнала дека мешањето во внатрешните работи на Русија ќе стане минато. На 14 ноември 1924 година Президиумот на ЦК на СССР назначил овластен дипломатски претставник на СССР во Франција.

На 7 февруари 1992 година Франција ја признала Руската Федерација како земја наследник на СССР.
Кируна

**Кируна** (севернолапонски: Giron, фински: Kiiruna) — најсеверен град во Шведска кој се наоѓа во округот Норботен, регион Лапонија. Зафаќа површина од 16.53 км2 и има 18.148 жители.
мини|Главна градска црква

Категорија:Шведска
Категорија:Градови во Шведска
Категорија:Населени места во Шведска
Категорија:Лапонија (Шведска)
Категорија:Населени места основани во 1900 година
Иван Пирис

**Иван Родриго Пирис** (роден на 10 март 1989 година) — парагвајски фудбалер, играч од одбраната на Монтереј и на парагвајската репрезентација.

## Клупска кариера
### Серо Портењо
Пирис помина 3 години како фудбалер на парагвајскиот гигант Серо Портењо, играјќи особено голема улога на патот на клубот кон полуфиналето на Копа Либертадорес 2011. Неговите импресивни перформанси привлекоа интерест за него од голем број на други клубови во светот, по што веднаш стана јасно дека ќе биде малку веројатно тој да остане во Серо Портењо. Пирис на крајот потпиша за бразилскиот клуб Саун Пауло за наводна сума од 2.000.000 €. Сепак, Саун Пауло купи дел од економските права на Пирис како и регистрација тој да може да игра за клубот за таа сезона, а другите права останаа во сопственост на прокси клубот Депортиво Малдонадо. Пирис потпишал за Саун Пауло на 19 јули 2011 година на 2-годишениот договор за заем.

### Саун Пауло
Пирис им се придружи на неговите нови тимски колеги по Копа Америка 2011. Веднаш по трансферот потпретседателот на Саун Пауло зборуваше за неговата радост по потпишувањето на договорот со Пирис: "Веќе неколку месеци работиме тивко на доведувањето на овој играч и да се види дека работата е завршена успешно нè прави многу среќни", изјави тој за официјалното мрежно место на клубот. "Пирис е млад спортист кој има многу потенцијал. Тој дефинитивно ќе додаде одличен квалитет на нашата група." Својот прв погодок за тимот Пирис го постигна на 17 септември 2011 против екипата на Сеара, стрелајќи прецизно на минута пред крајот на првото полувреме во победата дома на неговиот клуб со 4-0.

### Рома
На 1 август 2012 година, Пирис замина на заем во италијанскиот тим Рома за сума од 0.700.000 €, со опција за откупување комплетно на неговите права по крајот на сезоната 2012-2013 сезона за 4.000.000 €. Своето деби за Рома го направи во првото коло на Серија А против Катанија во натпревар што заврши без победник 2-2.

## Титули
#### Серо Портењо
***[[Примера Дивисион (Парагвај)|Примера Дивисион]]** (1) :  2009-Апертура

## Надворешни врски
* BDFA profile
* playerhistory

Категорија:Парагвајски фудбалери
Категорија:Родени во 1989 година
Категорија:Фудбалери на ФК Серо Портењо
Категорија:Фудбалери на ФК Рома
Категорија:Фудбалери на ФК Саун Пауло
Категорија:Фудбалери на ФК Спортинг Лисабон
Категорија:Фудбалери на ФК Удинезе
Категорија:Фудбалери на ФК Монтереј
Категорија:Фудбалери на Клуб Леон
Категорија:Фудбалери на Клуб Либертад
Категорија:Фудбалери во Серија А
Категорија:Фудбалери од Примера Дивисион (Мексико)
Руско-грчки односи

**Руско-грчките односи** (руски: *Российско-греческие отношения*) се надворешни односи меѓу Грција и Руската Федерација.

Поради големото историско пријателство и длабоките културни и религиозни врски меѓу двете земји, (поголем дел од Грците и Русите се православни христијани), Грција и Русија имаат одлични дипломатски односи. Двете земји исто така делат заеднички политички ставови за Балканот и во светот, односно Грција да биде силен поддржувач на ставот на Русија за Косово и нејзиното прогласување на независност. Дипломатските односи биле воспоставени во 1828 година. Грција и Русија се полноправни членки на многу организации, вклучувајќи го и Советот на Европа, Организацијата за безбедност и соработка во Европа и Организацијата за црноморска економска соработка.

Грција има амбасада во Москва и два конзулати во Санкт Петербург и Новоросијск. Русија има амбасада во Атина, конзулат во Солун и почесен конзулат во Александрополис. Грција исто така најавила дека ќе отвори конзулат во Екатеринбург.

## Историја

Поради културните, верските и историските врски меѓу двете земји, од средновековните до модерните времиња (Византиско Царство и Киевска Русија), Грција и Русија денес имаат силни дипломатски односи и се сметаат како братски нации. Русија и помогнала на Грција во Грчката војна за независност од Отоманското Царство. Денес, многу Грци живеат во Руската Федерација и голем број Руси живеат во Грција соодветно. Повеќето Грци живеат во рускиот регион на Црно Море (100.000) и во главниот град Москва (80.000) и Санкт Петербург (3.000), додека голем број Руси живеат претежно во регионот Халкидик и грчкиот остров Крит.

Грција е единствената членка на НАТО која има силни традиционални воени врски со Русија. Армиите на двете земји соработуваат и заедно редовно во програмите за одбрана и воена соработка во Егејското Море и источното Средоземно Море, како и давање воена поддршка и обука на земјите кои имаат блиски односи со Ерменија. Покрај тоа, руските воени единици често земаат учество во парадите на грчката национална армија кои се одржуваат на 25 март и 28 октомври. Грција исто така била една од ретките кои соработувала со СССР и покрај нејзиното членство во НАТО.

Нафтоводот Бургас-Александрополис бил предложен во 1993 година од страна на неколку руски и грчки компании. Во 1994 година бил потпишан билатерален договор меѓу Грција и Бугарија за изградба на нафтоводот.

## Наводи
Молсдорф

**Молсдорф** () — село и поранешна општина во округот Грајц, во Тирингија, Германија. Од 1 јануари 2012 е дел од општината Молсдорф-Тајхволфрамсдорф.

## Наводи

Категорија:Села во Тирингија
Категорија:Поранешни општини во Тирингија
Категорија:Грајц (округ)
Молсдорф-Тајхволфрамсдорф

**Молсдорф-Тајхволфрамсдорф** () — општина во округот Грајц, во Тирингија, Германија. Била создадена на 1 јануари 2012 со спојување на поранешните општини Молсдорф и Тајхволфрамсдорф.

## Наводи

Категорија:Грајц (округ)
Кашвиц

**Кашвиц** () — општина во округот Грајц, во Тирингија, Германија.

## Наводи

Категорија:Грајц (округ)
Руско-унгарски односи

**Руско-унгарските односи** се надворешни односи меѓу Унгарија и Руската Федерација.

Историски по Втората светска војна, Унгарија и Советскиот Сојуз станале економски и воени сојузници, потписници на Варшавскиот пакт. Односите меѓу двете земји биле заладени по советската интервенција во земјата во 1956 година. По паѓањето на комунизмот двете земји продолжиле да имаат добри билатерални односи.

Унгарија има амбасада во Москва и два конзулати (во Санкт Петербург и Екатеринбург). Русија има амбасада во Будимпешта и генерален конзулат во Дебрецен.

Двете земји се полноправни членки на Советот на Европа и Организацијата за безбедност и соработка во Европа.

## Надворешни врски

* Унгарска амбасада во Москва 
* Руска амбасада во Будимпешта
Руско-исландски односи

[thumb|[Оулафур Рагнар Гримсон и Владимир Путин во Московскиот кремљ на 19 април 2002 година.]]

**Руско-исландските односи** се надворешни односи меѓу Исланд и Руската Федерација.

Русија има амбасада во Рејкјавик, а Исланд има амбасада во Москва, и два почесни конзулати во Мурманск и Санкт Петербург. Двете земји имаат блиски врски во финансирањето, што ги зајакна односите меѓу двете..

## Историја

Директните дипломатски односи меѓу Советскиот Сојуз и Исланд биле воспоставени на 4 октомври 1943 година. Во декември 1955 мисиите во Москва и Рејкјавик биле надоградени со отворање на амбасади. Од 1975 година до 1991 година во Исланд Советскиот Сојуз имал пратено претставник за трговија, а Русија имала од 1991 до 1995.. Во 1997 година првиот руско-исландски речник бил објавен од страна Хегли Харалдсон.

Претседателот на Исланд Оулафур Рагнар Гримсон бил во посета на Русија од 18 април до 24 април 2002 година посетувајќи ги градовите Санкт Петербург, Москва, Новгород.

Во 2008 година премиерот Геир Харде испратил делегација во Русија да преговара за 3 милијарди фунти капитал кога традиционалните западни сојузници одбиле да и помогнат на земјата од колапсниот банкарски систем . Заемот подоцна бил реструктуиран на $ 500,000,000 кога Исланд успеал да обезбеди кредит од скандинавските земји и Меѓународниот монетарен фонд.

## Трговија

Во 2003 година руско-исландската трговија била $ 89.700.000. Извозот од Исланд во Русија бил $ 13.800.000, а увозот $ 75.900.000. Русија е деветти најголем извозник во Исланд. Рускиот извоз на суровини најмногу се заснова на нафтени производи (62,3%) и алуминиум (27%). Исландскиот извоз во Русија се должи на бродска опрема (25,1%), морски производи (23,3%), текстил и облека (14,9%), хемиски ѓубрива (10,8%), и индустриска опрема (9,5% ).

## Надворешни врски
*Исландска амбасада во Москва
* Руска амбасада во Рејкјавик 

## Наводи
Оулу

**Оулу** — () град и општина во регионот Северна Остроботнија во Финска. Тој е најнаселениот град во северна Финска и шести најнаселен град во државата. Зафаќа површина од 1,513.37&nbsp;км2 и има население од 198.804 (март 2016).
мини|Знамето на Оулу


Категорија:Градови во Финска
Категорија:Пристанишни градови на Балтичкото Море
Категорија:Големо Кнежевство Финска
Категорија:Населени места основани во 1605 година
Hidden Treasures

***Hidden Treasures*** е мини албум на хеви метал бендот Мегадет, издаден во 1995&nbsp;г. Претставува колекција на сите нивни објавени синглови кои не се нашле на ниеден од студиските албуми. Песните „No More Mr. Nice Guy“, „Paranoid“ и „Problems“ се преработки од Алис Купер, Блек Сабат и Секс Пистолс редоследно, додека сите останати композиции се во авторство на членовите од Мегадет. Повеќето од овие нумери биле специјално снимени за потребите на холивудските филмови, чии режисери побарале од групата да напише музика. Омотот на албумот е патна карта на централна Аризона, каде наместо имињата на градовите се наведени песните од дискот.

## Список на песни

## Наводи

Категорија:Албуми на Megadeth
Категорија:Албуми од 1995
Руско-ирски односи

thumb|200px|Ирската амбасада во Москва
**Руско-ирските односи** се надворешни односи меѓу Република Ирска и Руската Федерација.

Ирска има амбасада во Москва, а Русија има амбасада во Даблин.

## Историја

Во јуни 1920 година, како дел од напорите на Шин Фејн Република Ирска да добие меѓународно признавање бил направен Нацрт договор помеѓу новите две земји. Според Едвард Кар преговорите не биле сериозно разгледувани од двете страни.

Соработката меѓу двете земји била повеќе активна по крајот на Студената војна. Многу билатерални договори постојат меѓу двете земји во различни области (оданочување, заштита на инвестициите, култура и научна, авијација, итн.)

Двете земји се полноправни членки на Советот на Европа и Организацијата за безбедност и соработка во Европа.

На 1 февруари 2011 година, за првпат од 1983 година, ирската влада донела одлука за протерување на рускиот дипломат со седиште во Даблин, откако бил информиран од страна на службата за безбедност дека идентитетот на шест ирски државјани биле украдени и искористени како покритие за руски шпиони како резултат да нивните дејства во САД во јуни 2010 година.

## Наводи

## Надворешни врски

* Ирска амбасада во Москва
* Руска амбасада во Даблин
Руско-албански односи

**Руско-албанските односи** се надворешни односи меѓу Албанија и Руската Федерација. Воспоставувањето на дипломатските односи меѓу Албанија и Советскиот Сојуз се случило на 7 април 1924 година. Двете земји исто така биле сојузници во Варшавскиот пакт.
	
Албанија има амбасада во Москва, а Русија има амбасада во Тирана.

Двете земји се полноправни членки на Организацијата за црноморска економска соработка, Организацијата за безбедност и соработка во Европа, Организацијата на исламската соработка (Албанија е членка, додека Русија е набљудувач држава) и во Советот на Европа.
	
Од 2008 Косово прогласиl независност. Русија од своја страна главно застанала на страната на Србија. И покрај тоа, односите меѓу двете земји започнале да се подобруваат. Албански амбасадор во Русија е Теодор Лачо а руски амбасадор во Албанија е Александар Приштепов.
Турне (река)

мини|десно|Поглед на Турне од финскиот кон шведскиот брег.
**Турне** или **Торнио** (, , , ) — река во северна Шведска и Финска. Приближно половина од должината на реката е природна граница помеѓу овие две земји. Извира во езерото Турнетреск близу границата со Норвешка и тече југоисточно во далечина од 510&nbsp;км, влевајќи се во Ботнискиот Залив. Таа е најголема река и по должина и по речен слив во округот Норботен. Реката Турне е долга 510&nbsp;км, а нејзиниот речен слив зафаќа површина од .

Ова е најполноводната река во Финска.

## Поврзано
* Турнетреск
* Кемијоки — најдолга река во Финска
* Торнио — град во финска Лапонија наречен по реката

## Наводи

## Надворешни врски

* Турне — Енциклопедија Британика 
* Турне во Прирачникот „Финска“ 

Категорија:Реки во Шведска
Категорија:Реки во Финска
Категорија:Балтички слив
Категорија:Погранични реки
Категорија:Меѓународни реки во Европа
Категорија:Лапонија (Шведска)
Категорија:Финско-шведска граница
Шлос Холте-Штукенброк

**Шлос Холте-Штукенброк** (герм. *Schloß Holte-Stukenbrock*) град во округот Гитерсло во сојузната покраина Северна Рајна-Вестфалија, Германија. Сместен е кај Егебирге, околу 15 км источно од градот Гитерсло и 15 км југоисточно од Билефелд. Во местото извира реката Емс.

Во 2004 г., градот одбележал 850 години постоење. Со ова, тој е меѓу најстарите градови во Северна Рајна-Вестфалија.

## Наводи

Категорија:Вестфалија (покраина)
Минхенбернсдорф (општинска заедница)

мини|Поглед кон плоштадот во Минхенбернсдорф

**Минхенбернсдорф** () — општинска заедница во округот Грајц, во Тирингија, Германија. Седиштето на општинската заедница е во градот Минхенбернсдорф.

Општинската заедница Минхенбернсдорф се состои од следниве општини:

# Бока
# Хундхауптен
# Ледерхозе
# Линденкројц
# Минхенбернсдорф
# Зара
# Шварцбах
# Цедлиц

Градот Минхенбернсдорф е член и седиште на оваа административна заедница од 9 март 1992. Површината на оваа заедница е 69,61 км2 и има вкупно население од 6.659 жители (2006).

Категорија:Општински заедници во Тирингија
Николај Хајтов

**Николај Хајтов** е познат бугарски писател, автор на повеќе книги раскази, патописи, есеи, репортажи, театарски дела за возрасни и за деца, на монографии за села и градови, сценарија за филм, радио и телевизија.

Роден е во 1919 година во село Јаворово, Пловдивска околија. По професија е шумарски инженер. Главни мотиви му е планината, шумата и животот на родопските села и Помаците (исламизираните Бугари), како и проблемите на семејството, и во градовите и во селото, традицијата, општествените текови... Посебен белег на неговата проза се ноншалантниот тон на кажување, проткаен со динамика, со духовитост и релјефност на ликовите.

Категорија:Бугарски писатели
Категорија:Членови на БАН
Категорија:Починати во 2002 година
Категорија:Починати во Софија
Категорија:Погребани на Централните софиски гробишта
Категорија:Родени во 1919 година
Хундхауптен

**Хундхауптен** () — општина во округот Грајц, во Тирингија, Германија.

## Наводи

Категорија:Грајц (округ)
Maximum Megadeth

***Maximum Megadeth*** е промотивен мини албум од треш метал бендот Мегадет. Беше издаден во 1991&nbsp;г. од издавачката куќа Капитол Рекордс. Овој мини албум, за разлика од *[[Hidden Treasures]]* бил достапен само во музичките продавници од САД. Следел веднаш по култниот *[[Rust in Peace]]*, а во албумот биле вклучени песни од претходните четири студиски албуми. Две песни, и тоа „Hangar 18“ и „Anarchy in the UK“ биле снимени за време на нивниот концерт во Лондон.

## Список на песни
Нумерите во живо беа снимени на концертот одржан на Вембли во Лондон, 14 октомври 1990&nbsp;г. како дел од турнејата *Clash of the Titans*.

## Наводи

Категорија:Албуми на Megadeth
Категорија:Албуми од 1991
Лулео

**Лулео** (; ; ) — град на брегот на Ботнискиот Залив во северна Шведска. Административен центар е на општината Лулео и главен град на округот Норботен. Зафаќа површина од  и население од 36.607 жители.


Категорија:Градови во Шведска
Категорија:Норботен (округ)
Емсланд (регион)

мини|Рурален културен пејзаж на Емсланд во близина на Харен
**Емсланд** (герм. *Emsland*) — регион по течението на реката Емс во западниот дел на Долна Саксонија и северот на Северна Рајна-Вестфалија во Германија. Поделен е на два дела: „Хановерски“ и „Вестфалски“ Емсланд.


Категорија:Региони во Долна Саксонија
Категорија:Географија на Северна Рајна-Вестфалија
Сволвер

**Сволвер** () е административен центар на општината Воган во округот Нурлан, Северна Норвешка. Зафаќа површина од 2,17 км². Населението на општината изнесува 9.200, додека пак во градот живеат 4.185 жители.


Svolvær-04-von Bukkedauen-2019-gje.jpg
Svolvær-14-Hafen-2019-gje.jpg
Svolvær-20-Hurtigruten-Richard With-2019-gje.jpg
Svolvær-30-Lamholmen-2019-gje.jpg
Svolvær-36-Lamholmen-2019-gje.jpg
Svolvær-Kirche-02-2019-gje.jpg


Категорија:Норвешка
Категорија:Градови во Норвешка
Елбрус

**Елбрус** или **Ељбрус** (; ) — заспан вулкан во западниот дел на планинскиот венец Кавказ во Кабардино-Балкарија и Карачаево-Черкесија, Русија, близу границата со Грузија. Врвот на Елбрус е највисок во Кавказ и во Русија, а според некои мислења и во Европа. или највисока во западна Азија, за малку надминувајќи ги венците Демавенд и Алборз во Иран. Елбрус (западниот врв) — висок 5.642 м; а источниот е малку понизок, со височина од 5.621 м.

## Потекло на поимот
Името „Елбрус“ е метатеза на Алборз, кое пак доаѓа од легендарната планина Хара Березајти во иранската митологија.

## Географија
Елбрус е сместен 20 км северно од главниот венец Голем Кавказ и 65 км југоисточно од рускиот град Кисловодск. Нејзината ледена покривка се преточува во 22 ледници, кои пак потоа се одлеваат во реките Баксан, Кубањ и Малка.

Елбрус е сместен на тектонско подрачје во движење и се смета дека е поврзан со расед. Длабоко под заспаниот вулкан лежи магма.

## Поврзано
* Кавказ (планински венец)

## Наводи

* Anthony Huxley, *Standard Encyclopedia of the World's Mountains* (New York: Putnam, 1962)

## Надворешни врски

* Елбрус - ЧЕБАНДА 
* Елбрус - SummitPost 
* Слики од Елбрус - стотици големи слики од Елбрус и околината  

Категорија:Врвови во Русија
Категорија:Кавказ
Категорија:Крајни точки на Земјата
Категорија:Вулкани во Русија
Категорија:Стратовулкани
Категорија:Седум врвови
Категорија:Петилјадници
Категорија:Највисоки точки на земјите
Категорија:Седум вулкански врвови
Знаме на Тирингија

Обете знамиња, граѓанското и покраинското, на германската покраина **[[Тирингија]]** вклучуваат две бои на бела над црвена, споредено со многу други знамиња, како што е полското. Дизајнот е историско. Покраинското знаме е слично со граѓанското знаме, освен во центарот каде е додаден новиот грб на Тирингија.

Како многу германски покраински знамиња, најмогу се користи големината 3:5, иако според закон е припошано 'најмалку 1:2'.

Граѓанското знаме со две бои, бела и црвена, било користено пред Втората светска војна и формално укинато во 1935, како последица на реформите на Третиот Рајх. Повторно било прифатено во 1946, кога Тирингија повторно станала покраина и укинато во 1952 како последица на владините реформи на Германската Демократска Република. Кога Германија била повторно обединета, Тирингија повторно станала покраина и така знамето било конечно признато во 1991, а пред тоа било најкористен симбол во демонстрациите во Германската Демократска Република во 1989/90. Веднаш било прифатено како *Landesflagge* по обединувањето и обновувањето на Тирингија како покраина на 3 октомври 1990. Првото легално уредување било на 30 јануари 1991 (*Gesetz über die Hoheitszeichen*).

Новиот грб на Тирингија е стариот грб на Грофовијата Тирингија, со неколку примени. Поради сличностите помеѓу грбовите на Хесен и Тирингија, знамињата се исто така прилично слични.

## Поврзано

* Грб на Тирингија

## Наводи

Тирингија
Категорија:Тирингија
Минхенбернсдорф

**Минхенбернсдорф** () — град во округот Грајц, во Тирингија, Германија. Се наоѓа на околу 16 километри југозападно од Гера.

## Историја

Населбата била основана во втората половина на 12 век. Документот од 17 август 1251 од фогтот на Вајда (Вајда) првпат го споменува Минхенбернсдорф како населба. Поделбата од Лајпциг во 1485 го доделила местото на благородничката линија Ернестин. Потоа, во 1571, станал дел од Саксонија. Поради казна на Кралството Саксонија за неговата поврзаност со Наполеон и Франција, Виенскиот конгрес од 1815 ги одзел териториите на кралството, со што Минхенбернсдорф припаднал на Големото војводство Саксо-Вајмар-Ајзенах, потоа владеен од Карл Август. На крајот на 19 и почетокот на 20 век, населбата доживеала економски раст преку воведувањето и растот на фабриките за теписи, со што ги добил градските права во 1904. Самиот град Минхенбернсдорф е член и седиште на општинската заедница Минхенбернсдорф од 9 март 1992.

## Наводи

Категорија:Грајц (округ)
Ам Браметал

мини|Поранешна железничка станица во Гросенштајн

**Ам Браметал** () — општинска заедница во округот Грајц, во Тирингија, Германија. Од 1991, седиштето на општинската заедница е во Гросенштајн. Една година подоцна името на општинската заедница се променило од Оберес Шпротетал во Ам Браметал.

Општинската заедница Ам Браметал се состои од следниве општини:

# Бетенхаузен
# Браменау
# Гросенштајн
# Хиршфелд
# Корбусен
# Пелциг
# Рајхштет
# Швара

Категорија:Општински заедници во Тирингија
Хиршфелд (Тирингија)

**Хиршфелд** () — општина во округот Грајц, во Тирингија, Германија.

## Наводи

Категорија:Грајц (округ)
Бундесрат

**Германскиот Бундесрат** (буквално „Сојузен совет“; ) — законодавно тело кое ги претставува шеснаесетте сојузни покраини на Германија на сојузно ниво. Неговото седиште е во поранешната Пруска палата на лордовите (*Preußisches Herrenhaus*) во Берлин.

Бундесратот учествува во законодавството, заедно со Бундестагот. Тој е непосредно избран од граѓаните на Германија и одлучува за закони кои се однесуваат на надлежностите на покраините и сите уставни промени мора да добијат согласност од ова тело. Работејќи на сличен начин како горните домови на парламентите во други земји, често е споредуван со американскиот Сенат или рускиот Совет на Федерацијата или Палатата на Лордовите во Велика Британија, иако германскиот устав не ги наведува Бундестагот и Бундесратот како домови на дводомен парламент (зборот „парламент“ дури и не се појавува во Уставот). Официјално, познато е како „уставно тело“ заедно со Бундестагот, Претседателот, Владата и Сојузниот уставен суд.

*Бундесратот* веќе се појавувал како име на слични тела во Северногерманскиот Сојуз (1867) и Германското Царство (1871). Во периодот 1919-1933/1934 (Вајмарска Република) името било *Рајхсрат*.

## Поврзано
* Бундестаг
* Совет на Европската Унија

## Наводи

## Надворешни врски
* Бундесрат (Германија)

Категорија:Управување со Германија
Категорија:Политика на Германија
Категорија:Германско право
Друмски велосипедизам

мини|Велосипедисти на Трката околу Франкфурт 2005 во Германија

**Друмски велосипедизам** — велосипедски спорт кој се одржува на поплочени патишта. Терминот „друмски велосипедизам“ обично се применува за настани каде настапуваат возачи кои стартуваат истовремено и каде победник е оној, кој прв ја минува линијата на крајот на патеката (поединечните и екипните хронометри се друга форма на велосипедско тркање на патиштата).

Историски, земји со најдолга традиција во овој спорт и со најмногу натпреварувачи биле Белгија, Колумбија, Данска, Франција, Германија, Италија, Луксембург, Холандија, Шпанија и Швајцарија. Меѓутоа, на спортот му се зголемува популарноста и во земји како што Австралија, Венецуела, Русија, Словачка, Јужна Африка, Нов Зеланд, Норвешка, Велика Британија, Ирска, Полска и САД.

Друмскиот велосипедизам започнал како организиран спорт во 1868. Првото светско првенство било во 1893 и велосипедизмот станал дел од модерните Олимписки игри по нивното отпочнување во Атина во 1896.

Друмскиот велосипедизам во неговата современа форма потекнува од крајот на 19 век. Спортот бил популарен во земјите од Западна Европа, Франција, Шпанија, Белгија и Италија. Некои од најраните друмски велосипедски трки во Европа станале едни од најголемите спортски настани. Овие почетни трки биле Лиеж-Бастон-Лиеж (основана 1892), Париз-Рубе (1896), Тур де Франс (1903), Милано-Санремо и Џиро ди Ломбардија (1905), Џиро д’Италија (1909) и Трка околу Фландрија (1913). Тие обезбедиле образец за другите трки низ целиот свет. Додека спортот се ширел низ светот, овие историски трки останале најпрестижни за секој велосипедист да ги освои.

## Велосипедски првенства

* Олимписки игри
* Комонвелтски игри
* Светски првенства во велосипедизам

## Наводи


Категорија:Олимписки спортови
Покраини во Авганистан

мини|десно|350п|Покраините во Авганистан означени со бројки
**Покраините** се главна административна единица во **[[Авганистан]]**. Земјата има 34 покраини (ولايت = „вилаети“). Секоја од нив се дели на окрузи.

Покраините имаат свои управи, на чие чело стојат управници. Секоја од нив е застапена со по два пратеника во горниот дом на собранието, наречен „Дом на старешините“. Едниот го избира покраинскиот совет и има четиригодишен мандат, а другиот го избираат окружните совети и има мандат од три години. Пратениците во долниот дом (наречен „Народен дом“) се избираат директно од окрузите, со тоа што секоја покраина мора да има по две жени-претенички. Нив ги назначува претседателот на државата.

## Покраини

## Поврзано
*Административна поделба на Авганистан
*Окрузи во Авганистан

## Наводи

## Надворешни врски

*Служби за раководење со информациите на Авганистан (AIMS)  
*Активности по покраини - УСАИД Авганистан 
*Управници на покраините во Авганистан  


Категорија:Административна поделба на Авганистан
Категорија:Списоци за Авганистан
Категорија:Првостепени административни единици на земјите
Категорија:Списоци на административни единици на земјите
Административна поделба на Авганистан

Авганистан се дели на три вида административни единици:

# покраини (вкупно 34)
# окрузи (вкупно 398)
# подокрузи


Авганистан
Иван Ивановиќ

**Иван Ивановиќ** (, , роден 17/02/1982 во Сокобања, Србија) — српски текстилен дизајнер, костимограф и моднен дизајнер. Завршил во средното уметничко училиште Ѓорѓе Крстиќ (Ниш, Србија), отсек дизајн на текстил. Мастер дипломата ја има добиено на Факултетот за применети уметности  (Београд, Србија), отсек костим на катедрата за современо облекување, во 2009 године, во класата на професорката Ингрид Хуљев .

## Животопис

## Награди
BAZART AWARDS 2007 - Најдобра модна ревија на 21виот Belgrade Fashion Week

## Наводи

## Надворешни врски
*Иван Ивановиќ - официјално мрежно место
* Факултет за применети уметности 
* Ингрид Хуљев 
* STEPINTO project
* FLAMBOYANT
* Creative Art Studio
* Ozone, филм 
* Goethe-Institut
* Belgrade Fashion Week
* Outside project 
* Факултет за ликовни уметности
* Музеј на применети уметности
* Белградски 
* ORKA, организација за почитување и грижа на животни 
* BITEF театар
* Амбасада на Индија во Белград 

Категорија:Живи луѓе
Категорија:Српски костимографи
Ендшиц

**Ендшиц** () — општина во округот Грајц, во Тирингија, Германија.

## Географија
### Соседни општини

Општини близу Ендшиц се градот Берга (Елстер), Линда кај Вајда и Виншендорф; како и слободниот град Гера.

### Општински единици

Во склоп на Ендшиц се наоѓа и единицата Лецендорф.

## Наводи

Категорија:Грајц (округ)
Хилберсдорф

**Хилберсдорф** () — општина во округот Грајц, во Тирингија, Германија.

## Географија
### Соседни општини

Општини близу Хилберсдорф се Кауерн, Линда кај Вајда, Рикерсдорф и градот Ронебург во округот Грајц, како и слободниот град Гера.

### Општински единици

Во рамки на Хилберсдорф има две единици: Хилберсдорф и Русдорф.

## Историја

Се верува дека основањето и населување на манастирот Милденфурт кај Виншендорф се случило во 12 век. Во текот на неговата турбулентна историја, селата припаѓале на Саксонија, на Алтенбург и конечно на Тирингија. Од 1952, па натаму, општината припаѓала на Округот Гера, како и на округот со истото име. Во 1990, Округот Гера бил припоен кон Тирингија. Во 1994, окрузите во Тирингија биле повторно оформени, а Хилберсдорф припаднал на округот Грајц.

## Наводи

Категорија:Грајц (округ)
Кауерн

**Кауерн** () — општина во округот Грајц, во Тирингија, Германија.

## Географија
### Соседни општини

Општини близу Кауерн се Хилберсдорф и Ронебург во округот Грајц, како и слободниот град Гера.

### Општински единици

Кауерн има две единици: Лихтенберг и Лојч.

## Историја

Кауерн е првпат споменат во документите во 1465, кога владетелот на Рудениц започнал да го гради дворецот кај Кауерн. Селото Кауерн припаѓала на војводството Саксо-Алтенбург и одржувало тесна врска со блискиот град Ронебург, кој се развил во текот на годините.

Во 1958, советско-германската компанија *SDAG Wismut* ја започнала изградбата на отворен коп за ураниум во Лихтенберг. До 1976 била создадена дупка од 240 метри. Потоа, ископувањето на ураниум во рудникот престанало, бидејќи продолжувањето било невозможно поради близината на Ронебург и рудникот Шмирхау. Во 1990, рудникот бил делумно пополнет со материјал од соседните копови. Кога *Сојузната изложба на градини* се одржала во близина во 2007, дупката требала да биде целосно пополнета и вклопена во новиот пејзаж на Ронебург.

## Наводи

Категорија:Грајц (округ)
Линда кај Вајда

**Линда кај Вајда** () — општина во округот Грајц, во Тирингија, во Германија.

## Географија
### Соседни општини

Општини близу Линда се Берга (Елстер), Браунихсвалде, Ендшиц, Гауерн, Хилберсдорф и Рикерсдорф во округот Грајц, како и слободниот град Гера.

### Општински единици

Општината се состои од селата Линда и Полен.

## Наводи

Категорија:Грајц (округ)
Виншендорф/Елстер (општинска заедница)

мини|Поглед кон Виншендорф

**Виншендорф/Елстер** (; пред 8 февруари 2013: *Лендерек*) — општинска заедница во округот Грајц, во Тирингија, Германија. Седиштето на општинската заедница е во Виншендорф/Елстер.

Општинската заедница Лендерек се состои од следниве општини:

# Браунихсвалде
# Ендшиц
# Гауерн
# Хилберсдорф
# Кауерн
# Линда кај Вајда
# Пајцдорф
# Рикерсдорф
# Зелингштет
# Тајхвиц
# Виншендорф

Категорија:Општински заедници во Тирингија
Тиричмир

**Тиричмир** () е највисоката планина во венецот Хиндукуш и највисока сво светот вон масивот Хималаи-Каракорум. Се наоѓа во покраината Хајбер Пахтунхва, Пакистан, недалеку од границата со Авганистан. Планината е првпат искачена од норвешка експедиција во состав А. Нес, П. Квернберг, Х. Берг и Т. Стрејтер. Планината се издига над градот Читрал, но се гледа и од Авганистан.

Највисокото населено место по планината е Тирич во долината Мулхау, чие население говори ховарски јазик. Селаните работат како туристички водачи и носачи, но не одат до врвот на планината.

## Име
Постојат две претпоставки за потеклото на името „Тиричмир“. Според едната, ова значи „кралот на Тирич“, со тоа што Тирич е странична долина што се издава од долината Мулхау. Друга претпоставка дека е името да потекнува од ваханските зборови „тирич“ (сенка, темнина) и „мир“ (крал), т.е. „крал на темнината“, што може да се однесува на долгите сенки што ги фрла планината од страната на Вахан.

## Поврзано
* Ношак
* Хајбер Пахтунхва
* Список на највисоки планини

## Наводи

## Надворешни врски
* Тиричмир - SummitPost 

Категорија:Хиндукуш
Категорија:Планини во Пакистан
Категорија:Седумилјадници
Виншендорф (Елстер)

**Виншендорф (Елстер)** () — општина во округот Грајц, во Тирингија, Германија.

## Наводи

Категорија:Грајц (округ)
Пајцдорф

**Пајцдорф** () — општина во округот Грајц, во Тирингија,  Германија.

## Географија
### Соседни општини

Општини близу Пајцдорф се градот Ронебург и Рикерсдорф во округот Грајц, како и Хојкевалде и Постерштајн во округот Алтенбург.

### Општински единици

Менсдорф е единствената административна единица во Пајцдорф.

## Историја

Пајцдорф бил првпат споменат во списите во 1290.

Во 1837, околу 140 жители на Пајцдорф заминале во Америка, барајќи религиозна слобода. Заедно со имигранти од Саксонија, ги основале заедниците Алтенбург, Фрона, Витенберг, Дрезден и Пајцдорф на реката Мисисипи во Мисури.

Во 1963, ветерницата во Пајцдорф, подигната во 1792, била срушена.

## Наводи

Категорија:Грајц (округ)
Рикерсдорф (Тирингија)

**Рикерсдорф** () — општина во округот Грајц, во Тирингија, Германија.

## Географија
### Соседни општини

Соседни општини близу Рикерсдорф се Браунихсвалде, Хилберсдорф, Кауерн, Линда кај Вајда, Пајцдорф и градот Ронебург во округот Грајц; Хојкевалде и Јонасвалде во округот Алтенбург; како и градот Кримичау во саксонскиот округ Цвикау.

### Општински единици

Општински единици на Рикерсдорф се Хазелбах и Ројст.

## Наводи

Категорија:Грајц (округ)
Стефан Димитров

**Стефан Димитров**, познат како **Вардарски**, — македонски револуционер, учесник во македонското револуционерно движење, член и војвода на Македонската револуционерна организација.

## Животопис
300px|мини|лево|Четата на Стефан Димитров (втор легнат)
Стефан Димитров е роден во 1876 година во леринското село Зелениче, тогаш во Отоманското Царство, денес Склитро, Грција. Основното образование го стекнал во родното Зелениче, а гимназија завршил во Пловдив, каде се спријатил со Стефан Николов Калфата. Студирал математика при Софискиот универзитет, но во 1900 година го напушта и станува учител во Кукушкото трикласно училиште. Влегува во Македонската револуционерна организација.

Во мај 1901 година за време на Солунската афера бил уапсен од турската власт. Осуден е на 7 години затвор во Подрум Кале, но е амнестира во 1903 година по Илинденското востание. По враќањето станува четник при Апостол Петков во Ениџевардарско.

Во пролетта 1904 година од страна на Македонската револуционерна организација за војвода во Велешко на местото на убиениот Никола Дечев, каде негов подвојвода е Пењо Шиваров. Од 2 мај до 5 јуни Стефан Димитров е делегат на Прилепскиот конгрес, организиран од Даме Груев, Ѓорче Петров, Пере Тошев и други, со цел возобновување на револуционерната дејност која опаднала по Илинденското востание. Стефан Димитров влегува во расправија со Иван Наумов, кој бил близок со Борис Сарафов. Поради овие недоразбирања, револуционерната активност во Велешко била во стагнација.

На 2 јануари 1905 година, Стефан Димитров учествува на Скопскиот конгрес, на кој присуствувале уште Ефрем Чучков, Крсто Б'лгаријата, Атанас Бабата, Мише Развигоров, Петар Димитров Ангелов, Коста Нунков и други.
300px|мини|лево|Зборна чета на Скопскиот конгрес. Војводите Ефрем Чучков, Мише Развигоров, Атанас Бабата, Стефан Димитров, Б'лгаријата, Петар Димитров Ангелов, Константин Нунков и други.
250px|мини|десно|Споменикот "Паднати за слободата на Македонија" во Ќустендил со името на Димитров (28 во првата колона).
Во февруари 1905 година во село Богомила, Стефан Димитров се судрил со Григор Соколов - Љаме. Без жртви двете чети се повлекле, но на 15 април, со помош на Ќамил Ага, четата на Стефан Димитров ја разбила српската чета кај месноста Јавор, помеѓу селата Бистрица и Црешново.

Стефан Димитров загинал на 5 мај 1905 година над селото Ореше по изненадувачки напад на четата на  Григор Соколов. На неговото место како велешки војвода станува Панчо Константинов, а на помошникот на Димитров, Пењо Шиваров му било забрането да работи во Велешкиот реон.

Стефан Димитров е спомнат во четничката песна „*Српска ми труба затруби*“ во која е опеана борбата помеѓу србоманскиот македoнски војвода Јован Бабунски и Стефан Димитров:

## Наводи


Категорија:Луѓе од Зелениче
Категорија:Дејци на ВМОРО
Категорија:Македонски војводи
Категорија:Борци против грчката вооружена пропаганда во Македонија
Категорија:Починати во 1905 година
Категорија:Починати во Гостиражни
Хајн (Тирингија)

**Хајн** () — село и поранешна општина во округот Грајц, во Тирингија, Германија. Од 31 декември 2013 е дел од општината Лангенвецендорф. Малото село Хајнсберг, исто така дел од општината Лангенвецендорф, се наоѓа на 1,8 километри југоисточно од Хајн.

Категорија:Грајц (округ)
Категорија:Села во Тирингија
Категорија:Поранешни општини во Тирингија
Хоенлојбен

**Хоенлојбен** () — град во округот Грајц, во Тирингија, Германија. Се наоѓа 12 километри северозападно од Грајц и 19 километри јужно од Гера.

## Наводи

Категорија:Грајц (округ)
Лојбатал

мини|Поглед кон црквата во Хоенлојбен

**Лојбатал** () — поранешна општинска заедница во округот Грајц, во Тирингија, Германија. Седиштето на општинската заедница било во Хоенлојбен. Била распуштена на 31 декември 2013.

Општинската заедница Лојбатал се состоела од следниве општини:

# Хајн
# Хоенлојбен
# Хоенелзен
# Кидорф
# Лунциг
# Нојгернсдорф
# Шемберг
# Штајнсдорф
# Тајхвиц
# Вилдетаубе

Категорија:Поранешни општински заедници во Тирингија
Исмаил Самани (врв)

**Исмаил Самани** (таџ. Қуллаи Исмоили Сомонӣ; рус. пик Исмаила Самани) е највисоката планина во Таџикистан и поранешниот Советски Сојуз. Наречена е по емирот Исмаил Самани (849-907), родоначалник на династијата Саманиди.

Кога во 1928 се утврдило дека во венецот Памир постои планина повисока од Лениновиот Врв, надлежните провизорно претпоставиле дека станува збор за Гармо. Со понатамошните експедиции на планините, во 1932 е востановено дека не станува збор за една иста планина, а во 1933 новиот врв во венецот Академија на Науките, бил наречен **Сталинов Врв** (пик Сталина), во чест на Јосиф Сталин. Во 1962, името е сменето во **Врв на Комунизмот** (таџ. Пики Коммунизм, рус. пик Коммунизма), а во 1998 е дадено сегашното име.

Планината прв ја искачил советскиот планинар Евгениј Абалаков, на 9 септември 1933 г.

За првпат Македонци ја искачиле оваа планина во 1984 година, кога Македонската Алпинистичка експедиција „Памир '84“  во чиј состав биле алпинистите: Димитар Илиевски, Слободан Јованоски, Борче Јовчевски, Ѓорѓи Костовски, Благојче Лазаров и Јован Попоски направила искачување на врвовите Пик Четворјох, НКВД и Пик Комунизам.

## Поврзано
* Ленинов Врв
* Корженевскаја

## Наводи

## Надворешни врски
* 
*„Пик Имени Исмаил Самани“ - Peakware 

Категорија:Планини во Таџикистан
Категорија:Седумилјадници
Категорија:Највисоки точки на земјите